[pic] | EUROPA-KOMMISSIONEN |

Bruxelles, den 24.3.2010

KOM(2010)109 endelig

2010/0060 (NLE)

Forslag til

RÅDETS AFGØRELSE

om den holdning, som skal vedtages i Det Blandede EØS-udvalg om ændring af protokol 31 til EØS-aftalen om samarbejde på særlige områder ud over de fire friheder

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Den Europæiske Union og EØS-/EFTA-staterne på særlige områder ud over de fire friheder.

2. Udkastet til Det Blandede EØS-udvalgs afgørelse, som er knyttet som bilag til den foreslåede rådsafgørelse, tager sigte på at ændre protokol 31 med det formål, at de kontraherende parter tilskynder til formålstjenligt samarbejde mellem de kompetente organisationer, institutioner og andre organer på deres respektive områder, således at der sikres deltagelse af interessenter fra EØS-/EFTA-staterne i SESAR-projektet, herunder i aktiviteter under SESAR-fællesforetagendet som fastsat ved Rådets forordning (EF) nr. 219/2007 af 27. februar 2007.

3. I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet fastlægge den holdning, som skal vedtages på Unionens vegne til sådanne afgørelser, på forslag af Kommissionen.

4. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber at kunne fremlægge udkastet i Det Blandede EØS-udvalg snarest muligt.

2010/0060 (NLE)

Forslag til

RÅDETS AFGØRELSE

om den holdning, som skal vedtages i Det Blandede EØS-udvalg om ændring af protokol 31 til EØS-aftalen om samarbejde på særlige områder ud over de fire friheder

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[1], særlig artikel 1, stk. 3,

under henvisning til forslag fra Kommissionen og

ud fra følgende betragtninger:

(1) Protokol 31 til EØS-aftalen indeholder særlige bestemmelser om samarbejdet mellem Den Europæiske Union og EØS-/EFTA-staterne på særlige områder ud over de fire friheder.

(2) Af hensyn til indarbejdelsen af lovgivningspakken vedrørende det fælles europæiske luftrum i aftalen og SESAR-projektets store betydning for den fremtidige fastlæggelse af gennemførelsesforanstaltningerne på dette område og af hensyn til EFTA-staternes deltagelse i den offentlige finansiering af projektet under det syvende rammeprogram for forskning og udvikling bør der tilskyndes til et formålstjenligt samarbejde mellem aftalens kontraherende parter om spørgsmål, der er omfattet af aktiviteterne under SESAR-fællesforetagendet som beskrevet i Rådets forordning (EF) nr. 219/2007 af 27. februar 2007[2], med hensyn til at tilskynde interessenter fra EFTA-staterne til at deltage i SESAR-projektet.

(3) Det er derfor nødvendigt at ændre protokol 31.

TRUFFET FØLGENDE AFGØRELSE:

Eneste Artikel

Den holdning, der skal vedtages af Det Blandede EØS-udvalg, til en planlagt ændring af protokol 31 til EØS-aftalen om samarbejde på særlige områder ud over de fire friheder, er fastlagt i bilaget til denne afgørelse.

Udfærdiget i Bruxelles, den

På Rådets vegne

Formand […]

BILAG Udkast til

DET BLANDEDE EØS-UDVALGS AFGØRELSE Nr.

af

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

Under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved Det Blandede EØS-udvalgs afgørelse nr. …/… af …. [3].

(4) Af hensyn til indarbejdelsen af lovgivningspakken vedrørende det fælles europæiske luftrum i aftalen og SESAR-projektets store betydning for den fremtidige fastlæggelse af gennemførelsesforanstaltningerne på dette område og af hensyn til EFTA-staternes deltagelse i den offentlige finansiering af projektet under det syvende rammeprogram for forskning og udvikling bør der tilskyndes til et formålstjenligt samarbejde mellem aftalens kontraherende parter om spørgsmål, der er omfattet af aktiviteterne under SESAR-fællesforetagendet som beskrevet i Rådets forordning (EF) nr. 219/2007 af 27. februar 2007[4], med hensyn til at tilskynde interessenter fra EFTA-staterne til at deltage i SESAR-projektet.

(5) Protokol 31 til aftalen bør ændres for at gøre det muligt at gennemføre dette udvidede samarbejde —

VEDTAGET DENNE AFGØRELSE:

Artikel 1

Følgende stykke indsættes efter artikel 1, stk. 8 (forskning og teknisk udvikling), i protokol 31 til aftalen:

"8a. De kontraherende parter tilskynder til formålstjenligt samarbejde mellem kompetente organisationer, institutioner og andre organer på deres respektive områder, således at interessenter fra EFTA-staterne tilskyndes til at deltage på lige fod med interessenter fra EU-medlemsstaterne i SESAR-projektet, herunder i aktiviteter under SESAR-fællesforetagendet i overensstemmelse med grundforordningen(1).

EFTA-staterne deltager fuldt ud i samarbejdet, dog uden stemmeret, i EF-udvalget for Det Fælles Luftrum, som bistår Europa-Kommissionen med forvaltning, udvikling og gennemførelse af aktiviteterne under SESAR-fællesforetagendet.

(1) 32007 R 0219: Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR), (EUT L 64 af 2.3.2007, s. 1.)"

Artikel 2

Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til aftalens artikel 103, stk. 1[5].

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den

På vegne af Det Blandede EØS-udvalg

Formand

Sekretærer for Det Blandede EØS-udvalg

[1] EUT L 305 af 30.11.1994, s. 6.

[2] EUT L 64 af 2.3.2007, s. 1.

[3] EUT L …

[4] EUT L 64 af 2.3.2007, s. 1.

[5] [Ingen forfatningsmæssige krav angivet.] [Forfatningsmæssige krav angivet.]